पाएं अपने शहर की ताज़ा ख़बरें और फ्री ई-पेपरडाउनलोड करें
भारत प्रशासित कश्मीर के पुंछ सेक्टर के नजदीक भारत पाक सैनिकों के बीच गोलीबारी हुई है. इसमें एक सूबेदार की मौत हो गई है.बीबीसी संवाददाता रियाज मसरुर ने बताया कि गोली पाकिस्तान स्नाइपर्स ने चलाई है.
सैनिक की मौत के बाद भारत की ओर से भी जवाबी कार्रवाई की गई. इसके बाद दोनों ओर से करीब घंटेभर तक तगड़ी गोलीबारी हुई.
सेना के सूत्रों के हवाले से समाचार चैनलों ने इसे “घुसपैठ की कोशिश” करार दिया है.
एक दिन पहले समाचार एजेंसी पीटीआई से बात करते हुए श्री नगर स्थिति 15 टुकड़ी के लेफ्टीनेंट जनरल ओम प्रकाश ने कहा था, “जैसे ही पारा ऊपर चढ़ता है,बर्फ पिघलने लगती है. इसी दौरान पाकिस्तान ज्यादा से ज्यादा चरमपंथियों की घुसुपैठ की कोशिश करता है.” हालांकि उन्होंने ये भी कहा कि “सेना तैयार है.”
भारत और पाकिस्तान की सेनाओं के बीच सीमा पर झड़प की खबर उस वक्त आई है जब पाकिस्तान में नवाज शरीफ ने हाल ही में सत्ता संभाली है.
नवाज शरीफ ने कल ही प्रधानमंत्री के रूप में तीसरी बार शपथ ली है. नवाज शरीफ भारत के साथ अच्छे संबंधों के हिमायती हैं. हालांकि उन्होंने अपने शपथ ग्रहण के दौरान भारत का जिक्र एक बार भी नहीं किया.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn